钦定古今图书集成/理学汇编/学行典/第122卷 > 章潢图书编 > 《易》曰习坎有孚维心亨行有尚
## 钦定古今图书集成/理学汇编/学行典/第122卷 > 章潢图书编 > 《易》曰习坎有孚维心亨行有尚

大哉心乎，其通天地人而一之者乎？惟人能全此心，
则位天地，育万物，参三才而一之矣。但人生天地间，
虽同具此心，而不免沦于禽兽，与草木同腐朽者，不
识心故也。尝读《易》，见文王于六十四卦，独于坎卦以
心为言，乃悟坎之卦象，其即人心之象矣乎！何也？人
之所以负阴抱阳而德合天地者，以其有此心也，干
纯阳，《坤》纯阴，《震》《艮》虽阳而偏于上下，惟☵则一阳在
中也。以此反观于身，凡耳目口鼻四肢百骸，非即《坎》
卦之乎？心之主宰于中，至虚至灵，非即《坎》卦之一
乎？人能存此心焉，使一阳为主于内，则天君泰然，百
体从令，非即道心“惟微”之谓乎？苟为群阴所陷，而徇
耳目口体之欲，非即“人心惟危”之谓乎？可见阳固不
离乎阴，而有以宰乎阴，心固不离乎形而有以宰乎
形。心为形役，则道心即人心矣。先立乎其大者，则其
小者不能夺人心，不亦纯乎道哉。噫睹《坎》卦心象，而
阴阳危微之介，良可惧也。是故心不可象也，而以《坎》
卦象之，所以自省而自儆也。惟善悟者，得心而忘象。